Nafarroako Parlamentuko Mahaiak, 2023ko otsailaren 6an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Jorge Esparza Garrido jaunak aurkezturiko galdera, 2021eko Irisgarritasun Plan Operatiboan jasotako “Eskabide inklusiboa abian jartzea” neurriari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2023ko otsailaren 6an

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma (NA+) talde parlamentarioari atxikia dagoen Jorge Esparza Garridok, Legebiltzarraren Erregelamenduan ezarritakoaren babesean, galdera hau aurkeztu du, idatziz erantzun dakion:

Irisgarritasunari buruzko 2021eko Plan Operatiboak bigarren aldaketa bat xedatzen zuen Landa Garapeneko eta Ingurumeneko Zuzendaritza Nagusiarentzat; hain zuzen, honako neurri hau: Eskabide inklusiboa abian jartzea.

Planaren ebaluazioan, zergatik eman da neurri hori “amaitutzat” kontuan hartuta txostenaren 106-107. orrialdeetan berariaz jasotzen dela “2021eko abenduaren 31n eskabide inklusiboa diseinatuta zegoela, baina Erregistro Orokorrak hura noiz ezartzeko zain” eta helburua hura abian jartzea zela?

Iruñean, 2023ko otsailaren 2an

Foru parlamentaria: Jorge Esparza Garrido